**A 17. SORSZÁMÚ GÁT- ÉS CSATORNAŐR MEGNEVEZÉSŰ RÉSZSZAKKÉPESÍTÉS SZAKMAI ÉS VIZSGAKÖVETELMÉNYE**

***1. Az Országos Képzési Jegyzékben szereplő adatok***

1.1. A részszakképesítés azonosító száma: 31 853 04

1.2. Részszakképesítés megnevezése: Gát- és csatornaőr

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 200-300

***2. Egyéb adatok***

2.1. A képzés megkezdésének feltételei: –

2.1.1. Iskolai előképzettség: alapfokú iskolai végzettség

2.1.2. Bemeneti kompetenciák: a képzés megkezdhető e rendelet 3. számú mellékletében a Vízügy szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

***3. Pályatükör***

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel betölthető munkakör(ök)** |
| 3.1.2. | 7919 | Egyéb máshova nem sorolható ipari és építőipari foglalkozású | Gátőr |
| 3.1.3. | 7919 | Egyéb máshova nem sorolható ipari és építőipari foglalkozású | Csatornaőr |
| 3.1.4. | 7919 | Egyéb máshova nem sorolható ipari és építőipari foglalkozású | Mederőr |
| 3.1.5. | 7919 | Egyéb máshova nem sorolható ipari és építőipari foglalkozású | Segéd-gátőr |
| 3.1.6. | 7919 | Egyéb máshova nem sorolható ipari és építőipari foglalkozású | Tározóőr |

3.2. A részszakképesítés munkaterületének rövid leírása

A Gát- és csatornaőr a szakismeretének megfelelő, alábbiakban felsorolt tevékenységeket, a munkabiztonsági előírásoknak megfelelően, a hatósági, és a vonatkozó jogszabályi előírások betartásával, a foglalkoztató szervezet belső szabályzatának megfelelő irányítással, önállóan végzi.

A részszakképesítéssel rendelkező képes:

- figyelőszolgálatot ellátni

- területének helyi nyilvántartásait vezetni

- vízállást észlelni, jelenteni

- hidrometeorológiai állomás adatait jelenteni

- hidrometriai mérésekben közreműködni

- karbantartási feladatokat végezni a védelmi eszközökön és a védelmi létesítményeken

- árvízvédelmi töltéseket és védősávjukat karbantartani

- biztosítani a meder zavartalan vízlevezető képességét

- műtárgyakat üzemeltetni, karbantartani

- közreműködni az árvízvédekezés munkálatainál

- közreműködni a belvízvédekezés munkálatainál

- közreműködni a vízminőségi kárelhárítás munkálatainál

- közreműködni a helyi vízkárelhárítás munkálatainál

- vízminőséget ellenőrizni; gyors teszteket végezni

- elvégezni a kárelhárítás utáni teendőket

- munkavédelmi, tűzvédelmi, balesetvédelmi és biztonságtechnikai előírásokat betartani

- környezetvédelmi tevékenységet végezni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 853 02 | Vízügyi szakmunkás | szakképesítés |
| 3.3.4. | 31 853 03  | Vízkárelhárító | részszakképesítés |
| 3.3.5. | 31 853 07 | Vízminőség vizsgáló | részszakképesítés |

***4. Szakmai követelmények***

|  |  |  |
| --- | --- | --- |
|  | A | B |
| 4.1. | **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 11653-16 | Gát- és csatornaőr ismeretek |

***5. Vizsgáztatási követelmények***

 5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A részszakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11653-16 | Gát- és csatornaőr ismeretek | gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai

5.3.1. Gyakorlati vizsgatevékenység

A vizsgafeladat megnevezése: Gát- és csatornaőr gyakorlati ismeretek

A vizsgafeladat ismertetése:

– ideiglenes védmű építése

– vízminőségi kárelhárítás

– vízállás és hidrometeorológiai észlelés

– vízmintavétel élővízből, felszíni vizek minőségi vizsgálata gyorstesztekkel

– mobil szivattyú telepítése, beüzemelése

– vízkivételi és vízkormányzó műtárgyak üzemeltetése, karbantartása

– munka- és balesetvédelmi szabályok betartása

A vizsgafeladat időtartama: 120 perc

A vizsgafeladat aránya: 60%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat aránya: –

5.3.3. Szóbeli vizsgatevékenység

A vizsgafeladat megnevezése: Gát- és csatornaőr ismeretek

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben megadott valamennyi modulhoz tartozó témakörök mindegyikét tartalmazzák.

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat aránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: –

A részszakképesítéssel kapcsolatos előírások az állami szakképzési és felnőttképzési szerv weblapján érhetők el.

5.5. A szakmai vizsga értékelésének a szakmai vizsgaszabályzattól eltérő szempontjai: –

***6. Eszköz- és felszerelési jegyzék***

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Árvízvédelmi anyagok, eszközök  |
| 6.3. | Vízminőségi kárelhárítás anyagai, eszközei |
| 6.4. | Telekommunikációs eszközök |
| 6.5. | Kéziszerszámok  |
| 6.6. | Számítógép, szoftver, nyomtató |
| 6.7. | Munkavédelmi felszerelések, eszközök |
| 6.8. | Terepi mintavevő eszközök |
| 6.9. | Hordozható vízvizsgáló műszerek, gyorstesztek  |
| 6.10. | Mobil szivattyú szerelvényekkel |
| 6.11. | Vízmércék |
| 6.12. | Hidrometeorológiai mérőállomás |

***7. Egyebek***

7.1. A szakmai tevékenység ellátása során alkalmazott gépek kezelésének feltétele a Gát- és csatornaőr részszakképesítés esetén: a gépek kezelésére külön jogszabályban meghatározott gépkezelői jogosítvány.